CELEX: 62020TN0252
Language: fi
Date: 2020-04-23 00:00:00
Title: Asia T-252/20: Kanne 23.4.2020 – JU ym. v. neuvosto

29.6.2020   
            
            
               FI
            
            
               Euroopan unionin virallinen lehti
            
            
               C 215/56
            
         
      Kanne 23.4.2020 – JU ym. v. neuvosto
      (Asia T-252/20)
      (2020/C 215/64)
      Oikeudenkäyntikieli: englanti
      
         Asianosaiset
      
      
         Kantajat: JU, JV, JW, JY JZ, KA ja KB (edustajat: barrister P. Tridimas, solicitor, A. von Westernhagen ja solicitor D. Harrison)
      
         Vastaaja: Euroopan unionin neuvosto
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen tekemisestä 30.1.2020 annetun neuvoston päätöksen (EU) 2020/135 (1) siltä osin kuin siinä heiltä riistetään heidän asemansa unionin kansalaisina ja heidän tähän asemaan perustuvat oikeutensa ilman heidän suostumustaan ja ilman asianmukaista menettelyä;
               
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantajat väittävät, että riistäessään heiltä heidän unionin kansalaisen asemansa ja siihen perustuvat perusoikeudet neuvosto on rikkonut SEUT 20 ja SEUT 23 artiklaa, SEUT 50 artiklaa, perusoikeuskirjan 39, 40, 45 ja 46 artiklaa sekä 7 ja 19 artiklaa sekä loukannut suhteellisuusperiaatetta, yhdenvertaisen kohtelun periaatetta ja luottamuksensuojan periaatetta.
      Kantajat väittävät siis, että unionin kansalaisuus on unionin kansalaisten perustavanlaatuinen asema. Sellaisena se on luonteeltaan henkilökohtainen ja kun se on kerran annettu, se ei automaattisesti häviä Yhdistyneen kuningaskunnan erotessa. Kantajat väittävät, että keneltäkään ei voida mielivaltaisesti riistää hänen asemaansa unionin kansalaisena ja siitä johtuvia oikeuksia.
      
         (1)  Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen tekemisestä 30.1.2020 annettu neuvoston päätös (EU) 2020/135 (EUVL 2020, L 29, s. 1).